പി. കുഞ്ഞിക്കൃഷ്‌ണൻ

സാറ്റലൈറ്റ്‌ ഫാബ്രിക്കേഷൻ രംഗത്തെ വിദഗ്‌ധനും ഐ.എസ്.ആർ.ഒ യുടെ യു.ആർ. റാവു സാറ്റലൈറ്റ്‌ സെന്റർ ഡയറക്‌ടറുമാണ് പി. കുഞ്ഞിക്കൃഷ്‌ണൻ.  ചന്ദ്രയാൻ-2 ന്റെ അവസാന മിനുക്കുപണികൾ പൂർത്തിയാക്കിയത്‌ റോക്കറ്റ്‌ എൻജിനീയറായ കുഞ്ഞിക്കൃഷ്‌ണന്റെ നേതൃത്വത്തിലായിരുന്നു.
 ജീവിത രേഖ  
പി. കുഞ്ഞിക്കൃഷ്‌ണൻ 1961 മെയ് 30 ന് കേരളത്തിലെ പയ്യനൂരിൽ എ.കെ.പി ചിന്ത പൊതുവാളിന്റെയും പി. നാരായണി അമ്മയുടെയും മകനായി ജനിച്ചു. പി. കുഞ്ഞിക്കൃഷ്‌ണൻ 1981 ൽ പയ്യനൂർ കോളേജിൽ നിന്ന് മാത്തമാറ്റിക്സിൽ സയൻസ് ബിരുദം പൂർത്തിയാക്കുകയും,  പിന്നീട് 1986 ൽ തിരുവനന്തപുരത്തെ കോളേജ് ഓഫ് എഞ്ചിനീയറിംഗിൽ നിന്ന് ഇലക്ട്രോണിക്സ് & കമ്മ്യൂണിക്കേഷൻ എഞ്ചിനീയറിംഗിൽ ബിടെക് നേടുകയും ചെയ്തു.
 ഔദ്യോഗിക ജീവിതം 
1986 ൽ അദ്ദേഹം ഐ.എസ്.ആർ.ഒയിൽ ചേർന്നു.   ഔദ്യോഗിക ജീവിതത്തിന്റെ തുടക്കത്തിൽ വിക്രം സാരാഭായ് ബഹിരാകാശ കേന്ദ്രത്തിലെ എഞ്ചിനീയറിംഗ് വിഭാഗത്തിന്റെ ഭാഗമായിരുന്നു അദ്ദേഹം. വിക്രം സാരാഭായ് ബഹിരാകാശ കേന്ദ്രത്തിൽ എ‌എസ്‌എൽ‌വി-ഡി 1 മുതൽ ആരംഭിക്കുന്ന വിവിധ ദൗത്യങ്ങളിൽ സംഭാവന നൽകിയ അദ്ദേഹം പിന്നീട് ടെസ്റ്റ് ആന്റ് ഇവാലുവേഷൻ ക്വാളിറ്റി ഡിവിഷൻ ഹെഡ്, പി‌എസ്‌എൽ‌വി-സി 12, പി‌എസ്‌എൽ‌വി-സി 14 എന്നിവയുടെ അസോസിയേറ്റ് പ്രോജക്ട് ഡയറക്ടർ, പി‌എസ്‌എൽ‌വി-സി 15 പ്രോജക്ട് ഡയറക്ടർ പി‌എസ്‌എൽ‌വി-സി 27 (2010-2015) ഡെപ്യൂട്ടി ഡയറക്ടർ എന്നീ പദവികളിലേക്ക് ഉയർന്നു. 2015 ൽ ശ്രീഹരിക്കോട്ടയിലെ സതീഷ് ധവാൻ ബഹിരാകാശ കേന്ദ്രത്തിന്റെ ഡയറക്ടറായി  ചുമതലയേറ്റ അദ്ദേഹം, 2018 ൽ ബെംഗളൂരുവിലെ യു.ആർ.റാവു സാറ്റലൈറ്റ് സെന്റർ (യുആർ‌എസ്‌സി) ഡയറക്ടറായി നിയമിതനായി. 
 പുറത്തേക്കുള്ള കണ്ണികൾ 
ഐ.എസ്.ആർ.ഒ യുടെ ഔദ്യോഗിക വെബ്സൈറ്റ് 
 അവലംബം 

വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷനിലെ ജീവനക്കാർ
വർഗ്ഗം:കേരളീയരായ ശാസ്ത്രജ്ഞർ
വർഗ്ഗം:ജീവിച്ചിരിക്കുന്നവർ